સૂત્રોના જણાવ્યા મુજબ હત્યા-લૂંટની ઘટનામાં કોઈ ‘જાણભેદુ’ સંડોવાયેલો હોવાની પૂરેપૂરી શંકા છે. અગાઉ જે ઘરઘાટી તેમના ત્યાં કામ કરતો હતો તે હાલ નવરંગપુરા પોલીસ સ્ટેશનમાં એક ગુનાના આરોપસર જેલમાં છે. ઘરઘાટીનો સ્વભાવ પણ સારો ન હોવાને લઇ તેને કાઢી મૂક્યો હતો. આરોપી જે કાર લઈને ભાગ્યો તેની બે ચાવી છે, જેમાં એક ચાવી રસિકભાઈના બેડ પાસેના ટેબલ પર પડી હતી અને એક ચાવી રસોડાના ડ્રોઅરમાં હતી. આરોપીએ ડ્રોઅરમાંથી ચાવી કાઢી અને ટેબલ પર મૂકી હતી. ટેબલ પાર પડેલી ચાવી લઇને કાર લઇ તે નાસી છૂટ્યો હતો.